CELEX: 62011TN0367
Language: lv
Date: 2011-07-04 00:00:00
Title: Lieta T-367/11: Prasība, kas celta 2011. gada 4. jūlijā — Lyder Enterprises /KAŠB Liner Plants NZ (1993) ( “Southern Splendour” )

24.9.2011   
            
            
               LV
            
            
               Eiropas Savienības Oficiālais Vēstnesis
            
            
               C 282/28
            
         Prasība, kas celta 2011. gada 4. jūlijā — Lyder Enterprises/KAŠB Liner Plants NZ (1993) (“Southern Splendour”)
   (Lieta T-367/11)
   2011/C 282/57
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Lyder Enterprises Ltd (Auckland, Jaunzēlande) (pārstāvis — G. Pickering, Solicitor)
   
      Atbildētājs: Kopienas Augu šķirņu birojs (KAŠB)
   
      Otra procesa [KAŠB] Apelācijas padomē dalībniece: Liner Plants NZ (1993) (Waitakere, Jaunzēlande)
   
      Prasītājas prasījumi
   
   
               —
            
            
               atcelt Kopienas Augu šķirņu biroja Apelācijas padomes 2011. gada 18. februāra lēmumu lietā A007/2010; un
            
         
               —
            
            
               apturēt tiesvedību lietā, gaidot Jaunzēlandes High Court galīgo nolēmumu lietā Nr. CIV:2011:404:2969.
            
         
      Pamati un galvenie argumenti
   
   
      Pieteikuma par Kopienas augu šķirņu aizsardzības piešķiršanu iesniedzēja: prasītāja
   
      Attiecīgā Kopienas augu šķirne: “Southern Splendour” — Pieteikums par Kopienas augu šķirņu aizsardzības piešķiršanu Nr. 2006/1888
   
      Iebildumu iesniedzēja par pieteikumu par Kopienas augu šķirņu aizsardzības piešķiršanu: otra procesa [KAŠB] Apelācijas padomē dalībniece
   
      Iebildumu pamati: iebildumi bija pamatoti ar argumentu, ka prasītāja nav ne persona, kas selekcionējusi, vai atklājusi un attīstījusi attiecīgo šķirni, ne viņas tiesību pārņēmējs
   
      KAŠB komitejas lēmums: noraidīt pieteikumu Nr. 2006/1888 par augu šķirni “Southern Splendour” (Lēmums Nr. R972)
   
      Apelācijas padomes lēmums: noraidīt apelācijas sūdzību
   
      Izvirzītie pamati: noteikuma audi alteram partum pārkāpums, kompetences neesamība, neizpratne par dabiskā taisnīguma pamatnormām un būtisks formas pārkāpums, jo Apelācijas padome esot nolēmusi, ka prasītājas vēstulēs ietvertie pierādījumi nav pieņemami tāpēc, ka tie nav ar zvērestu apliecinātas rakstveida liecības (affidavit) formātā.